रमेश ः- (चारैतर्फ नजर घुमाउँदै र बाहिरिएका विद्यार्थीहरूलाई सङ्केत गर्दै) ए बाबुहरू ! यता आओ, यता आओ । (नर्सरीदेखि दस कक्षासम्मका एकएक गरेर विद्यार्थीहरू विस्तारै विस्तारै डराउँदै त्यहाँ जम्मा हुन्छन् ।) ल, भन त, यत्तिका विद्यार्थीहरू एकै चोटी किन बाहिरिएका ? (त्यत्तिकैमा प्रधानाध्यापक कृष्णप्रसाद पनि त्यो जमातमा मिसिन आइपुग्छन् ।) अब भन त श्यामदास, यहाँ हामी एकैचोटी बाहिरिएका जम्मा कति जना भयौँ ?
